Багаты ўраджай залежыць ад зла-джанай работы тэхнікі, запраўленай тукамі і арганікай глебы, высакаякаснага насення і руплівай працы механізатараў. Аб іх у гаспадарцы таксама клапоцяцца. Літаральна з першага дня пасяўной усіх працаўнікоў, занятых на палявых работах, забяспечваюць паўнавартаснымі гарачымі абедамі. Каб хлебаробам было смачна і сытна, клапоціцца повар мясцовай сталоўкі Вольга Карацай. Абеды дастаўляюцца прама ў поле, механізатары і вадзіцелі хуценька абедаюць і вяртаюцца ў кабіны трактароў. Вясна прыспешвае. Пасееш у гразь – будзеш, нібы князь.